Virallinen lehti nro C 142 , 08/06/1995 s. 0007



Ehdotus neuvoston direktiiviksi pääsystä maahuolinnan markkinoille yhteisön lentoasemilla (95/C 142/09) KOM(94) 590 lopull. - 94/0325(SYN) (Komission esittämä 10 päivänä huktikuuta 1995) EUROOPAN UNIONIN NEUVOSTO, joka yhteistyössä Euroopan parlamentin kanssa ottaa huomioon Euroopan yhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, sekä katsoo, että yhteisö on ottanut asteittain käyttöön yhteisen lentoliikennepolitiikan, jonka päämääränä on sisämarkkinoiden toteutuminen perustamissopimuksen 7 a artiklan mukaisesti, sisämarkkinat käsittävät alueen, jolla ei ole sisäisiä rajoja ja jolla taataan tavaroiden, henkilöiden, palvelujen ja pääoman vapaa liikkuvuus yhteisössä, perustamissopimuksen 59 artiklassa tavoitteeksi on vahvistettu esteiden poistaminen palvelujen vapaalta tarjoamiselta, ja perustamissopimuksen 61 artiklan mukaisesti tämä tavoite on saavutettava osana yhteistä liikennepolitiikkaa, neuvoston asetuksilla (ETY) N:o 2407/92 (1), ETY N:o 2408/92 (2) ja ETY N:o 2409/92 (3) on toteutettu tämä tavoite lentoliikennepalvelujen osalta, maahuolinta muodostaa olennaisen osan lentoliikennejärjestelmää, kyseiset palvelut ovat välttämättömiä tämän kuljetusmuodon asianmukaiselle toiminnalle ja ne vaikuttavat osaltaan lentoliikenteen infrastruktuurin tehokkaaseen käyttöön, maahuolintapalvelut ovat olennainen osa lentoliikennepalveluja, jotka luonteestaan johtuen ylittävät kansalliset rajat ja ovat osa yhteisön sisäistä kauppaa, toissijaisuusperiaatteen noudattamiseksi olisi pääsyn maahuolintamarkkinoille tapahduttava yhteisön puitteissa samalla kun jäsenvaltioille annetaan mahdollisuus ottaa huomioon alan erityispiirteet, 1 päivänä kesäkuuta 1994 antamassaan tiedonannossa "Tie Euroopan siviili-ilmailun tulevaisuuteen" komissio ilmaisi aikomuksensa tehdä ennen vuoden 1994 loppua aloite maahuolinnan markkinoille pääsyn toteuttamiseksi yhteisön lentoasemilla, ja neuvosto 24 päivänä lokakuuta 1994 tekemässään päätöksessä vahvisti sen, että markkinoita avattaessa on tarpeen ottaa huomioon lentoasemien tilanteeseen liittyvät pakottavat tekijät, pääsy maahuolinnan markkinoille ei saa haitata yhteisön lentoasemien tehokasta toimintaa, tämän vuoksi on tarpeen vahvistaa säännöt pääsystä maahuolinnan markkinoille yhteisön lentoasemilla, ja on välttämätöntä ottaa huomioon lentoasemilla vallitseva tilanne, tiettyjen maahuolintapalvelujen kohdalla markkinoille pääsy ja oikeus maahuolintaan voivat kuitenkin johtaa ristiriitaan turvallisuuteen, käytettävään kapasiteettiin ja tilaan liittyvien rajoittavien tekijöiden kanssa; tämän vuoksi on tarpeen rajoittaa palvelujen tarjoajien määrää tällaisilla palvelualoilla; myös oikeutta omahuolintaan olisi voitava rajoittaa ja näiden rajoitusten asettamista koskevien perusteiden olisi oltava asiaankuuluvia, puolueettomia, avoimia ja syrjimättömiä, palvelujen tarjoajien määrän ollessa rajoitettu riittävän kilpailutilanteen ylläpitäminen edellyttää, että ainakin yksi palvelujen tarjoajista on riippumaton sekä lentoaseman pitäjästä että hallitsevasta lentoyhtiöstä, lentoasemien asianmukainen toiminta edellyttää, että ne pystyvät hallitsemaan tiettyjä infrastruktuureja, joita teknisistä sekä kannattavuus- ja turvallisuussyistä on vaikea jakaa tai toisintaa; näiden infrastruktuurien keskitetty hallinto ei kuitenkaan saa estää maahuolitsijoita tai omahuolintaan oikeutettuja käyttämästä niitä, joissakin tapauksissa nämä rajoitukset saattavat olla sellaisia, että ne oikeuttavat markkinoille pääsyn tai omahuolinnan rajoittamiseen, edellyttäen, että rajoitukset ovat kohtuullisia, avoimia ja syrjimättömiä, näiden poikkeuksien tarkoituksena on oltava se, että lentoasemat voivat niiden avulla poistaa tai ainakin vähentää rajoittavien tekijöiden vaikutusta; näillä poikkeuksilla on oltava komission hyväksyminen ja ne on myönnettävä määräajaksi, riittävän ja tehokkaan kilpailun ylläpitämiseksi silloin, kun palvelujen tarjoajien määrä on rajoitettu, palvelujen tarjoajat on valittava avointa ja puolueetonta menettelyä noudattaen; tähän valintaan tulisi myös käyttäjien voida osallistua, koska niiden tarvitsemien palvelujen laadulla ja hinnalla on tärkeä vaikutus niiden toimintaan, sen vuoksi on tärkeätä järjestää käyttäjien edustus ja heidän osallistumisensa palvelujen tarjoajien valintaan perustamalla käyttäjien edustajista muodostuva komitea, lentoaseman pitäjä voi myös tarjota maahuolintapalveluja ja se voi päätöksillään vaikuttaa huomattavasti maahuolitsijoiden väliseen kilpailuun; siksi tasapuolisen kilpailun säilyttämiseksi on ensiarvoisen tärkeää, että lentoasemat pitävät infrastruktuurien hoitoon ja sääntelyyn liittyvän toimintansa erossa omien maahuolintapalvelujen tarjoamisesta, samojen avoimuutta koskevien vaatimusten on koskettava myös käyttäjiä ja etenkin niitä, joiden osuus lentoaseman liikennemäärästä on merkittävä ja jotka haluavat tarjota maahuolintapalveluja kolmansille osapuolille, jäsenvaltioiden on voitava tehdä maahuolintapalvelujen tarjoaminen luvanvaraiseksi, jotta lentoasemat pystyisivät huolehtimaan lentoasemien toiminnasta ja takaamaan turvallisuuden lentoasemilla sekä suojelemaan ympäristöä; perusteiden luvan myöntämiseksi on oltava puolueettomia, avoimia ja syrjimättömiä, samasta syystä jäsenvaltioilla on oltava valta määritellä lentoasemien infrastruktuurin toiminnalle välttämättömät säännöt ja soveltaa niitä; näiden sääntöjen on kuitenkin oltava puolueettomuuden, avoimuuden ja syrjimättömyyden periaatteiden mukaisia, maahuolitsijoille ja omahuolintaan oikeutetuille lentoyhtiöille on taattava mahdollisuus lentoaseman rakennelmien ja laitteiston käyttämiseen siinä määrin kuin heidän oikeutensa sitä edellyttävät, on perusteltua, että tässä direktiivissä tunnustettuja oikeuksia sovelletaan kolmansien maiden palvelujen tarjoajiin ja käyttäjiin vain tarkan vastavuoroisuuden perusteella; mikäli tällaista vastavuoroisuutta ei ole, komission olisi voitava pidättää nämä oikeudet kyseisiltä palvelujen tarjoajilta ja lentoyhtiöiltä, ja tämä direktiivi ei vaikuta perustamissopimuksen määräysten soveltamiseen, ja erityisesti komissio vastaisuudessa varmistaa edelleen, että näitä sääntöjä noudatetaan käyttäen tarvittaessa sille perustamissopimuksen 90 artiklassa annettuja valtuuksia, ON ANTANUT TÄMÄN DIREKTIIVIN: 1 artikla Määritelmät Tässä direktiivissä tarkoitetaan: 1. "lentoaseman käyttäjällä" jokaista luonnollista henkilöä tai oikeushenkilöä, joka on vastuussa matkustajien, postin ja/tai rahdin kuljettamisesta lentoteitse kyseiseltä lentoasemalta tai kyseiselle asemalle; 2. "maahuolinnalla" lentoasemilla käyttäjille tarjottuja palveluja sellaisina kuin ne on kuvailtu liitteessä; 3. "omahuolinnalla" maahuolintajärjestelyä, jossa käyttäjä itse huolehtii yhden tai useamman maahuolinnan palvelun tarjoamisesta eikä solmi minkäänlaista sopimusta kolmannen osapuolen kanssa kyseisen palvelun tarjoamisesta; 4. "maahuolitsijalla" niitä luonnollisia henkilöitä tai oikeushenkilöitä, jotka tarjoavat kolmansille osapuolille yhtä tai useampaa maahuolintapalvelua; 5. "lentoasemajärjestelmällä" yhteen ryhmitettyjä lentoasemia, jotka palvelevat samaa kaupunkia tai taajamaa, sellaisena kuin se on määritelty yhteisön lentoyhtiöiden pääsystä yhteisön sisäisille lentoreiteille 23 päivänä heinäkuuta 1992 annetun neuvoston asetuksen (ETY) N:o 2408/92 liitteessä II; 6. "lentoaseman pitäjällä" toimielintä, jolle kansallisen lain tai asetuksen nojalla on annettu tehtäväksi lentoaseman infrastruktuurien hoitaminen, sekä kyseisellä lentoasemalla tai lentoasemajärjestelmällä toimivien toimijoiden toiminnan yhteensovittaminen ja valvonta. 2 artikla Soveltamisala 1. Tätä direktiiviä sovelletaan kaikkiin jäsenvaltioiden alueella sijaitseviin kaupalliselle lentoliikenteelle avoimiin lentoasemiin. Kuitenkin tämän direktiivin 4, 5, 6, 10, 11 ja 12 artiklan säännöksiä sovelletaan vain lentoasemiin, - joiden vuosiliikenne on vähintään kaksi miljoonaa matkustajaa tai 50 000 tonnia rahtia, tai - joiden liikenne edeltävien 18 kuukauden aikana on vähintään miljoona matkustajaa tai 25 000 tonnia rahtia minkä hyvänsä kuuden perättäisen kuukauden aikana. 2. Komissio julkaisee Euroopan yhteisöjen virallisessa lehdessä luettelon 1 kohdan toisessa alakohdassa tarkoitetuista lentoasemista. Luettelo on julkaistava ensimmäisen kerran kolmen kuukauden kuluessa tämän direktiivin voimaantulosta ja sen jälkeen vuosittain. Jäsenvaltioiden on ennen kunkin vuoden heinäkuun 1 päivää toimitettava komissiolle luettelon laatimiseen tarvittavat tiedot. 3 artikla Lentoaseman pitäjä 1. Kun lentoaseman tai lentoasemajärjestelmän johtamiseen ja toiminnan ylläpitämiseen osallistuu useampi kuin yksi toimielin, katsotaan jokainen näistä tämän direktiivin mukaan lentoaseman pitäjän osaksi. 2. Jos useita lentoasemia tai lentoasemajärjestelmiä on yhden pitäjän alaisuudessa, katsotaan jokainen näistä tämän direktiivin mukaan erilliseksi. 3. Jos jäsenvaltion lainsäädännössä yhden tai useamman lentoaseman tai lentoasemajärjestelmän pitäjät on asetettu julkisen viranomaisen johtoon tai valvontaan, kyseisille pitäjille tässä direktiivissä säädetyt velvoitteet koskevat myös niitä valvovia julkisia viranomaisia. 4 artikla Toimintojen erottelu 1. Kun lentoaseman pitäjä tarjoaa itse maahuolintapalveluja, sen on pidettävä maahuolinta ja sen kirjanpito erillään muista toiminnoistaan. 2. Lentoaseman käyttäjä, joka on edellisenä vuonna kuljettanut yli 25 prosenttia lentoaseman kautta kulkeneesta rahdista tai matkustajamäärästä, ei saa kyseisellä lentoasemalla tarjota maahuolintapalveluja kolmansille osapuolille eriyttämättä maahuolintansa organisaatiota ja kirjanpitoa kuljetustoiminnastaan. 3. Riippumattoman tarkastajan on tarkastettava, että 1 ja 2 kohdassa tarkoitettu eriyttäminen suoritetaan vaaditulla tavalla. Tarkastajan on etenkin varmistuttava siitä, ettei muista toiminnoista suuntaudu minkäänlaista rahoitusvirtaa maahuolintaan. Tarkastajalla on oikeus tarkastaa yrityksen kirjanpito milloin tahansa. Tarkastajan on annettava komissiolle kertomus vähintään kerran vuodessa sekä aina, kun hän havaitsee, että velvollisuutta pitää toiminnot erillään ei ole noudatettu. 5 artikla Käyttäjien komitea 1. Kahdentoista kuukauden kuluessa tämän direktiivin voimaantulosta jäsenvaltioiden on toteutettava tämän direktiivin alaan kuuluvan lentoaseman käyttäjien edustajista muodostuvan komitean perustamiseksi tarvittavat toimenpiteet. 2. Kaikilla käyttäjillä on oikeus olla mukana komiteassa tai halutessaan olla siinä edustettuna tätä tarkoitusta varten nimetyn järjestön edustamana. Komitean päätöksentekomenettelyssä voidaan ottaa huomioon kyseeseen tulevan lentoaseman eri käyttäjien toiminnan määrä, kuitenkin varmistuen siitä, että kaikki käyttäjät ovat edustettuina. 6 artikla Kolmannen osapuolen huolintatoiminta 1. Jäsenvaltioiden on viimeistään kahden vuoden kuluessa tämän direktiivin voimaantulosta toteutettava tarpeelliset toimenpiteet varmistaakseen kolmansien osapuolten vapaan pääsyn maahuolintapalvelujen markkinoille. 2. Jäsenvaltiot voivat rajoittaa valtuutettujen palvelujen tarjoajien määrää seuraavien maahuolintapalvelujen osalta: - matkatavarakäsittely, - asematasopalvelut, - polttoainehuolto, - rahdin ja postin käsittely. Minkään edellä mainitun palvelualan kohdalla jäsenvaltiot eivät kuitenkaan saa rajoittaa palvelujen tarjoajien määrää alle kahteen. Lisäksi ainakin yhden palvelujen tarjoajan on oltava riippumaton seuraavien tahojen suorasta ja epäsuorasta valvonnasta: - lentoaseman pitäjä, - käyttäjä, joka on valintaansa edeltävän vuoden aikana kuljettanut yli 25 prosenttia lentoasemalla kirjatusta matkustaja- tai rahtiliikenteestä, - toimielin, joka suoraan tai epäsuorasti hallitsee edellä tarkoitettua pitäjää tai käyttäjää, tai on sen hallinnon alainen. 3. Rajoittamatta 2 kohdan soveltamista jäsenvaltioiden on varmistuttava siitä, että jokainen lentoaseman lentoliikenteen harjoittaja saa halutessaan valitsemansa maahuolintapalvelujen tarjoajan palveluja riippumatta siitä, mikä osa asemaa sille on osoitettu. 7 artikla Omahuolinta 1. Jäsenvaltioiden on viimeistään kahden vuoden kuluessa tämän direktiivin voimaantulosta toteutettava tarpeelliset toimenpiteet varmistaakseen vapaan omahuolinnan harjoittamisen. 2. Seuraavien maahuolintapalvelujen osalta: - matkatavarakäsittely, - asematasopalvelut, - polttoainehuolto, - rahdin ja postin käsittely, jäsenvaltiot voivat varata itselleen oikeuden rajoittaa omahuolintaan oikeutettujen käyttäjien määrää sillä edellytyksellä, että ne, joille oikeus myönnetään, valitaan asiaankuuluvien, puolueettomien, avoimien ja syrjimättömien perusteiden nojalla. 8 artikla Keskitetyt perusrakenteet 1. Rajoittamatta 6 ja 7 artiklan soveltamista jäsenvaltiot voivat määrätä matkatavaroiden lajittelun, jääneston, vesihuollon ja polttoainejakelun keskitettyjen perusrakenteiden teknisen hoidon joko lentoaseman pitäjän tai jonkin muun toimielimen tehtäväksi. Ne voivat edellyttää, että palvelujen tarjoajat ja omahuolintaan oikeutetut käyttäjät käyttävät juuri näitä perusrakenteita. 2. Jäsenvaltioiden on varmistauduttava siitä, että 1 kohdassa tarkoitettujen perusrakenteiden hoitaminen tapahtuu avoimesti, puolueettomasti ja syrjimättömästi, ja ennen kaikkea siitä, ettei se estä huolitsijoita tai omahuolintaan oikeutettuja käyttäjiä käyttämästä niitä tässä direktiivissä säädetyissä rajoissa. 9 artikla Poikkeukset 1. Kun käytettävissä olevan tilan tai kapasiteetin rajoitukset niin edellyttävät, kyseessä olevat jäsenvaltiot voivat a) rajoittaa kaikkien muiden paitsi 6 artiklan 2 kohdassa tarkoitettujen alojen osalta maahuolintapalvelujen tarjoajien määrää; näiden osalta sovelletaan 6 artiklan 2 kohdan toisen alakohdan säännöksiä; b) varata oikeuden 6 artiklan 2 kohdassa mainittujen maahuolintapalvelujen tarjoamiseen vain yhdelle palvelujen tarjoajalle; c) varata oikeuden omahuolintaan rajoitetulle määrälle käyttäjiä muiden kuin 7 artiklan 2 kohdassa mainittujen maahuolintapalvelujen osalta, edellyttäen että niiden valinta pohjautuu asianmukaisten, puolueettomien, avoimien ja syrjimättömien perusteiden soveltamiseen. 2. Kaikkien 1 kohdan nojalla tehtyjen poikkeusten yhteydessä on a) eriteltävä palveluala tai palvelualat, joille poikkeus myönnetään, sekä ne rajoittavat tekniset tekijät, joiden perusteella poikkeus on perusteltu; b) liitettävä mukaan suunnitelma lentoaseman kehittämiseksi, jotta rajoittavat tekijät voitaisiin poistaa. 3. Jäsenvaltioiden on ilmoitettava komissiolle kaikista 1 kohdan perusteella myöntämistään poikkeuksista vähintään kolme kuukautta ennen poikkeusten voimaantuloa, sekä niistä perusteista, joiden nojalla poikkeukset ovat perusteltuja. Komissio julkaisee Euroopan yhteisöjen virallisessa lehdessä yhteenvedon sille ilmoitetuista päätöksistä sekä kehottaa asiasta kiinnostuneita ilmoittamaan kantansa. 4. Poikkeuksia koskevia päätöksiä voidaan soveltaa kolmen kuukauden kuluttua siitä, kun niistä on ilmoitettu komissiolle, jollei komissio ilmoita tämän ajan kuluessa kyseiselle jäsenvaltiolle joko vastustavansa päätöstä tai aikovansa suorittaa asiassa lisätutkimuksia, jotka eivät kuitenkaan saa kestää kolmea kuukautta kauemmin. Tutkimuksen kuluessa komissio voi antaa luvan tilapäisesti soveltaa kyseistä päätöstä kokonaan tai osittain ottaen huomioon muun muassa peruuttamattomien vaikutusten mahdollisuuden. Komissio voi pyytää yhden tai useamman asiantuntijan apua. 5. Komissio voi myös rajoittaa tässä artiklassa säädetyt poikkeukset koskemaan lentoaseman tai lentoasemajärjestelmän osia, joilla kyseisiä rajoittavia tekijöitä on osoitettu olevan. 6. Jäsenvaltioiden 1 kohdan nojalla myöntämien poikkeusten voimassaoloaika on enintään kolme vuotta. Tuon ajanjakson lopussa jäsenvaltion on tehtävä uusi päätös poikkeusta koskevan pyynnön perusteella, ja tässä artiklassa säädetty menettely koskee myös tätä päätöstä. 10 artikla Palvelujen tarjoajien valinta 1. Jäsenvaltioiden on toteutettava tarvittavat toimenpiteet järjestääkseen valintamenettelyn niiden palvelujen tarjoajien valitsemiseksi, joille myönnetään lupa maahuolintapalvelujen tarjoamiseen lentoasemilla, joilla pitäjä on rajoittanut palvelujen tarjoajien määrää tämän direktiivin 6 artiklan 2 kohdassa tai 9 artiklassa säädetyissä tapauksissa. Näin meneteltäessä on noudatettava seuraavia periaatteita: a) Sellaisissa tapauksissa, joissa jäsenvaltiot edellyttävät palvelujen tarjoajilta standardien tai teknisten edellytysten noudattamista, näiden on oltava lentoaseman pitäjän tai käyttäjien komitean määrittelemiä. Standardeissa ja teknisissä ehdoissa määriteltyjen valintaperusteiden on oltava asianmukaisia, puolueettomia, avoimia ja syrjimättömiä. b) Euroopan yhteisöjen virallisessa lehdessä on julkaistava tarjouspyyntö, johon kiinnostuneet palvelujen tarjoajat voivat vastata, jollei 16 artiklan säännöksistä muuta johdu. c) Palvelujen tarjoajien valinnan toimittaa i) pitäjä, kuultuaan sitä ennen käyttäjien komiteaa, edellyttäen, että lentoaseman pitäjä - ei itse tarjoa maahuolintapalveluja, - ei valvo suoraan tai epäsuorasti kyseisiä palveluja tarjoavaa yritystä, ja - ettei se ole millään tavoin mukana tällaisessa yrityksessä; ii) kaikissa muissa tapauksissa käyttäjien komitea. Jokainen käyttäjä saa äänestää vain yhtä palvelujen tarjoajaa kutakin palvelualaa kohti. d) Palvelujen tarjoajat valitaan enintään seitsemäksi vuodeksi kerrallaan. e) Jos palvelujen tarjoaja lopettaa toimintansa ennen toimikauden loppumista, sen sijalle valitaan uusi tarjoaja samaa menettelyä noudattaen. Äänestykseen eivät kuitenkaan saa osallistua ne käyttäjät, jotka tarjoavat maahuolintapalveluja kyseisellä lentoasemalla tai jotka hallitsevat suoraan tai epäsuorasti sellaista yritystä, joka tarjoaa kyseisiä palveluja. 2. Jos palvelujen tarjoajien määrää on rajoitettu 6 artiklan 2 kohdan tai 9 artiklan säännösten mukaisesti, pitäjä voi itse ryhtyä tarjoamaan maahuolintapalveluja ilman, että tässä artiklassa säädettyä valintamenettelyä tarvitsee noudattaa. Se voi myös tätä menettelyä noudattamatta antaa jollekin yritykselle luvan tarjota kyseiselle lentoasemalle maahuolintapalveluja - jos se itse hallitsee kyseistä yritystä suoraan tai epäsuorasti, tai - jos kyseinen yritys hallitsee sitä suoraan tai epäsuorasti. 11 artikla Kuuleminen Jäsenvaltioiden on toteutettava tarvittavat toimenpiteet pitäjän, maahuolintakomitean ja palveluja tarjoavien yritysten välisen pakollisen kuulemismenettelyn järjestämiseksi. Tämän kuulemisen piiriin kuuluu muun muassa niiden palvelujen hinta, joiden osalta komissio on myöntänyt poikkeusluvan 9 artiklan nojalla, sekä kyseisten palvelujen tarjoamiseen liittyvät järjestelyt. Tällainen kuuleminen on järjestettävä vähintään kerran vuodessa. 12 artikla Hyväksyminen 1. Jäsenvaltiot voivat asettaa maahuolintapalvelujen tarjoajan toiminnan ehdoksi lentoaseman pitäjästä riippumattoman julkisen viranomaisen antaman hyväksymisen. Hyväksymisperusteiden on liityttävä lentoaseman rakennelmien ja laitteiston, ilma-alusten, varusteiden ja ihmisten turvatoimintaan ja lentoturvallisuuteen sekä ympäristönsuojeluun. Nämä perusteet on julkaistava ja palvelujen tarjoajille on ilmoitettava etukäteen hyväksymismenettelystä. 2. Hyväksyminen voidaan evätä vain jos palvelujen tarjoaja ei omasta syystään täytä 1 kohdassa tarkoitettuja perusteita. Hylkäämisen perusteet on ilmoitettava kyseiselle palvelujen tarjoajalle. 13 artikla Menettelytapasäännöt 1. Jäsenvaltio voi peruuttaa palvelujen tarjoajalle antamansa hyväksymisen tai kieltää käyttäjiä toteuttamasta omahuolintaa, jos kyseinen palvelujen tarjoaja tai käyttäjä ei noudata lentoaseman toiminnan takaamiseksi sille annettuja ohjeita. Näiden sääntöjen on perustuttava seuraaville periaatteille: a) niitä täytyy soveltaa syrimättä palvelujen tarjoajia tai käyttäjiä; b) niiden on liityttävä aiottuun tavoitteeseen; c) ne eivät saa käytännössä rajoittaa markkinoille pääsyä tai omahuolinnan vapautta tässä direktiivissä säädettyjä rajoituksia enempää. 2. Jäsenvaltio voi erityisesti edellyttää lentoaseman maahuolitsijoita tasapuolisesti ja syrjimättä osallistumaan kansallisessa laissa tai määräyksissä säädettyjen julkisia palveluja koskevien velvollisuuksien täyttämiseen, mukaan lukien velvollisuus taata palvelujen jatkuvuus. 14 artikla Lentoaseman rakennelmien ja laitteiston käyttö 1. Jäsenvaltioiden on toteutettava tarvittavat toimenpiteet sen varmistamiseksi, että maahuolitsijoilla ja omahuolintaan oikeutetuilla käyttäjillä on mahdollisuus lentoaseman rakennelmien ja laitteiston käyttämiseen heidän oikeuksiensa käyttämiseen tarvittavassa määrin. Jos lentoaseman pitäjä tai asianmukaisissa tapauksissa sitä valvova julkinen viranomainen asettaa edellytyksiä kyseiselle käyttöoikeudelle, näiden edellytysten on oltava asianmukaisia, puolueettomia, avoimia ja syrjimättömiä. 2. Lentoaseman tilat on jaettava maahuolitsijoiden ja omahuolintaan oikeutettujen käyttäjien kesken asianmukaisten, puolueettomien, avoimien ja syrjimättömien sääntöjen ja edellytysten perusteella. Nämä säännöt ja ehdot eivät saa asettaa lentoasemalla jo toimivia maahuolitsijoita tai omahuolintaan oikeutettuja käyttäjiä etuoikeutettuun asemaan markkinoille tulijoihin nähden. 3. Lentoaseman rakennelmien ja laitteiston käyttömahdollisuuden takaaminen maahuolitsijoille ja omahuolintaan oikeutetuille käyttäjille voi antaa syyn kerätä maksua tästä aiheutuvien kustannusten peittämiseksi; maksun on heijastettava todellisia kustannuksia. Maksu on määriteltävä puolueettomien, avoimien ja syrjimättömien perusteiden mukaisesti. 15 artikla Turvatoimet ja turvallisuus Tämän direktiivin säännökset eivät vaikuta millään tavoin jäsenvaltioiden niihin oikeuksiin ja velvollisuuksiin, jotka koskevat turvatoimia ja lentoturvallisuutta lentoasemilla. 16 artikla Vastavuoroisuus 1. Rajoittamatta yhteisön kansainvälisiä sitoumuksia komissio voi pidättää kolmannen maan palveluntarjoajille ja käyttäjille tässä direktiivissä myönnetyt oikeudet kokonaan tai osaksi, jos osoittautuu, että markkinoille pääsyn tai omahuolinnan suhteen tämä: a) ei oikeudellisesti tai tosiasiallisesti anna yhteisön palvelujen tarjoajille ja käyttäjille samanlaista kohtelua kuin sen omille palvelujen tarjoajille ja käyttäjille; tai b) ei oikeudellisesti tai tosiasiallisesti anna yhteisön palvelujen tarjoajille ja käyttäjille samanlaista kohtelua kuin tämän direktiivin mukaisesti kyseisestä maasta oleville palvelujen tarjoajille ja käyttäjille annetaan; tai c) oikeudellisesti tai tosiasiallisesti antaa yhdestä tai useammasta kolmannesta maasta oleville palvelujen tarjoajille ja käyttäjille parempaa kohtelua kuin yhteisön palvelujen tarjoajille ja käyttäjille. 2. Jäsenvaltioiden on ilmoitettava komissiolle kaikista vakavista oikeudellisista tai tosiasiallisista vaikeuksista, joita yhteisön palvelujen tarjoajat maahuolintapalvelujen tarjoamisessa tai yhteisön käyttäjät omahuolinnassa ovat kolmansissa maissa kohdanneet. 17 artikla Valitusoikeus Jäsenvaltioiden on varmistauduttava siitä, että kaikilla osapuolilla, joilla on asiassa laillinen etu kyseessä, on oikeus valittaa tämän direktiivin 7 artiklan 2 kohdan ja 10-14 artiklan mukaisesti tehdyistä päätöksistä. Valitus on voitava saattaa kansallisen tuomioistuimen tai jonkin muun, kyseisen lentoaseman pitäjästä sekä tarvittaessa sitä valvovasta julkisesta viranomaisesta riippumattoman julkisen viranomaisen käsiteltäväksi. 18 artikla Kertomus Jäsenvaltioiden on annettava komissiolle tämän direktiivin soveltamista koskevan kertomuksen laatimiseksi tarvittavat tiedot. Kertomus laaditaan kahden vuoden kuluessa 6 artiklan 1 kohdassa ja 7 artiklan 1 kohdassa tarkoitetusta päivämäärästä. 19 artikla Täytäntöönpano Jäsenvaltioiden on saatettava tämän direktiivin noudattamiseksi tarvittavat lait, asetukset ja hallinnolliset määräykset voimaan viimeistään 3 päivänä kesäkuuta 1996. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viitaukset tehdään. 20 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 21 artikla Osoitus Tämä direktiivi on osoitettu kaikille jäsenvaltioille. (1) EYVL N:o L 240, 24.8.1992, s. 1 (2) EYVL N:o L 240, 24.8.1992, s. 8 (3) EYVL N:o L 240, 24.8.1992, s. 15 LIITE LUETTELO MAAHUOLINTAPALVELUISTA 1. Maahuolinnan hallintoon ja valvontaan kuuluu - edustus- ja yhteyspalvelut paikallisten viranomaisten ja muiden tahojen kanssa, maksuliikenteen hoitaminen lentoyhtiön puolesta ja toimitilojen antaminen yhtiön edustajien käyttöön, - koneselvityksestä huolehtiminen, - ULD (unit load device) -kaluston käsittely, varastointi ja hoitaminen, - muut valvontapalvelut ennen lentoa, sen aikana tai sen jälkeen sekä muut lentoliikenteen harjoittajan pyytämät hallinnolliset palvelut. 2. Matkustajien käsittelyyn kuuluu saapuville, lähteville, lennolta toiselle siirtyville ja transitmatkustajille annettu apu lentoasemalla tai sen ulkopuolella, mukaan lukien matkalippujen ja matkustusasiakirjojen tarkastus, matkatavaran rekisteröinti ja kuljettaminen lajittelualueelle. 3. Matkatavarakäsittelyyn kuuluu matkatavaroiden käsittely lajittelualueella, niiden lajittelu, valmistaminen lähtöä varten, tavaroiden kuormaaminen laitteisiin, joilla tavarat kuljetetaan lentokoneen ja lajittelualueen välillä, sekä tavaroiden purku niistä. 4. Rahdin ja postin käsittelyyn kuuluu - rahdin osalta: vienti-, transit- ja tuontirahdin fyssinen käsittely, rahtiasiakirjojen käsittely, tullaus sekä lentoyhtiön kanssa sovituista tai olosuhteiden johdosta tarvittavista turvatoimista huolehtiminen, - postin osalta: tulevan ja lähtevän postin käsittely, postiasiakirjojen käsittely ja kuljetusyhtiön kanssa sovituista tai olosuhteiden johdosta tarvittavista turvatoimista huolehtiminen. 5. Asematasopalveluihin kuuluu - lentokoneen opastaminen maassa sen saapuessa ja lähtiessä, - lentokoneen avustaminen pysäköimisessä ja tähän tarvittavien laitteiden hankkiminen, - lentokoneen ja maan välisen viestinnän järjestäminen, - lentokoneen lastaus ja tyhjennys, mukaan lukien tähän tarvittavien välineiden hankkimien ja käyttäminen sekä miehistön ja matkustajien kuljetus lentokoneen ja lentoterminaalin välillä, - lentokoneen moottoreiden käynnistämiseen tarvittavien yksiköiden hankkiminen ja käyttäminen, - tulipaloja ja muita vaaroja varten tarvittavien lentoturvallisuustoimenpiteiden järjestäminen, sekä tarvittavien välineiden hankkiminen ja käyttäminen, - lentokoneen siirtäminen saapumisen ja lähdön yhteydessä sekä tähän tarvittavien laitteiden hankkiminen ja käyttäminen. 6. Lentokoneen huoltoon kuuluu - lentokoneen siivoaminen ulkoa ja sisältä sekä käymälä- ja vesipalvelut, - matkustamon jäähdytys ja lämmittäminen, lumen ja jään poistaminen, lentokoneen jäänesto, matkustamon tarvittava uudelleenjärjestely, tähän tarvittavan välineistön varastointi, 7. Polttoaine- ja öljyhuoltoon kuuluu - polttoainetäydennyksen ja -tyhjennyksen järjestäminen ja suorittaminen, mukaan lukien polttoaineen varastointi ja polttoainetoimitusten laadun ja määrän valvominen, - öljyn ja muiden nesteiden täydentäminen. 8. Lentokoneen tekniseen huoltoon kuuluu - rutiinihuolto ennen lentoa, - lentoyhtiön pyytämät, rutiiniin kuulumattomat huoltotoimet, - varaosien ja tarvittavien laitteiden hankkiminen ja niistä huolehtiminen, - tekniseen huoltoon soveltuvien pysäköintipaikkojen ja/tai hallitilojen järjestäminen lentokoneille. 9. Lento-operaatioihin ja miehistöpalveluihin kuuluu - lennon valmistelu lähtöasemalla tai muussa pisteessä, - lennon aikana annettu apu, mukaan lukien lennonjärjestelyn tekeminen tarvittaessa uudestaan, - lennon jälkeiset toimenpiteet, - miehistöpalvelut. 10. Kenttäkuljetuksiin kuuluu - miehistö-, matkustaja-, matkatavara-, rahti- ja postikuljetusten organisointi ja suorittaminen lentoaseman ja jonkin toisen pisteen välillä tai saman lentoaseman eri terminaalien välillä, mutta ilman vastaavaa kuljetusta lentokoneen ja toisen pisteen välillä, - lentoyhtiön pyytämistä erityiskuljetuksista huolehtiminen. 11. Catering-palveluihin kuuluu - yhteyksien hoitaminen catering-toimittajien kanssa ja näiden palvelujen hallinnosta huolehtiminen, - ruoan ja juomien kuljetus, lastaaminen koneeseen sekä purku koneesta, - ruoan, juomien ja niiden valmistamiseen tarvittavien laitteiden varastoiminen, - näiden laitteiden puhdistaminen, - baari- ja ruokatarvikkeiden sekä -välineistön täydennyksistä huolehtiminen.